Efter fyring af en skoleleder på Pandrup Skole har Jammerbugt Kommune har indgået en aftale med skolelederens fagforbund. Det oplyder Nordjyske Medier. Aftalen betyder, at kommunen skal betale omkring to mio. kr. igennem de kommende år, fordi den 55-årige leder som tjenestemand har krav på pension fra kommunen, til hun er 63 år. Kommunaldirektør i Jammerbugt Kommune Henrik Hartmann bekræfter, at der er tale om et beløb i den størrelsesorden. Beløbet skal nu tages med i budgetopfølgningen og muligvis fremskaffes ved en tillægsbevilling. Det er uvist, hvad der ligger til grund for fyringen. - Men der er ikke tale om noget kriminelt, understreger Henrik Hartmann. Det skriver nordjyske.dk.

Opsummering:
Jammerbugt Kommune skal betale to mio. kr. efter at have fyret en skoleleder på Pandrup Skole.